Í kringum áramótin könnuðum við hvaða atburður ársins lesendum Liverpool.is þótti merkilegastur . Við förum nú yfir niðurstöðurnar . Við hitum upp með niðurstöðum könnunar fyrir árið 2018 en það fórst fyrir að kynna niðurstöður úr þeirri könnun á sínum tíma . Þann 19. júlí 2018 keypti Liverpool markmann Roma Alisson Becker . Það var fljótlega ljóst að Liverpool hafði fjárfest í markmanni sem var í hæsta gæðaflokki . Hann hélt til dæmis hreinu í fyrstu fimm deildarleikjum sínum á Anfield . Mögnuð markvarsla hans á lokaandartökum leiks Liverpool og Napoli kom Liverpool áfram í riðlakeppni Meistaradeildarinnar . Ekki vafi á því að þarna gerði Liverpool góð kaup !